钦定古今图书集成/明伦汇编/官常典/第483卷 > 李𢷋
## 钦定古今图书集成/明伦汇编/官常典/第483卷 > 李𢷋

按《周书李弼传》：“弼弟𢷋。𢷋字灵杰，长不盈五尺，性果
决，有胆气，少事尔朱荣。魏永安元年，以兼别将从荣

普泰元年，元树自梁入据谯城，𢷋从行台樊子鹄击
破之，迁右将军。魏孝武西迁，𢷋从大都督元斌之与”
齐神武战于成皋，兵败，遂与斌之奔梁，梁主待以宾
礼。后得逃归。大统元年，授抚军将军，进封晋阳县子，
邑四百户。寻为太祖帐内都督，从复弘农，破沙苑。𢷋
跨马运矛，冲锋陷阵，隐身鞍甲之中。敌人见之，皆曰：
“避此小儿。”不知𢷋之形貌，正自如是。太祖初亦闻𢷋
骁悍，未见其能，至是方嗟叹之，谓𢷋曰：“但使胆决如
此，何必须要八尺之躯也。”以公进爵为公，增邑四百
户。寻从宇文贵与东魏将任祥、尧雄等战于颍川，皆
破之。征为太子中庶子。九年，从战邙山，迁持节、大都
督。十三年，拜车骑大将军、仪同三司。又从弼讨稽胡，
𢷋功居多，除幽州刺史，增邑三百户。十五年，拜骠骑
大将军、开府仪同三司。魏废帝初，从赵贵征茹茹，论
功为最，改封封山县公，增邑并前二千一百户。孝闵
帝践祚，进位大将军。武成初，又从豆卢宁征《稽胡》，大
获而还，进爵汝南郡公。出为总管《延绥》丹三州诸军
事、延州刺史。四年，卒于镇。赠恒朔等五州刺史。𢷋无
子，以弼子桩嗣。